Ράγκμπι λιγκ

To ράγκμπι λιγκ (αγγλικά: rugby league ή rugby league football) είναι ομαδικό άθλημα το οποίο διεξάγεται μεταξύ δύο ομάδων των δεκατριών παικτών σε ορθογώνιο γήπεδο. Ως μία από τις δύο μορφές του ράγκμπι, προήλθε από τη διάσπαση από την Ομοσπονδία Ράγκμπι (RFU) το 1895 για το θέμα των πληρωμών στους παίκτες.Tony Collins, Rugby League in Twentieth Century Britain (2006), p.3 Οι κανόνες του άλλαξαν σταδιακά με σκοπό την ανάπτυξη ενός πιο γρήγορου, αλλά και πιο θεαματικού παιχνιδιού για τους θεατές. Έχει αναφερθεί ως το πιο σκληρό, πιο σωματικά απαιτητικό από τα ομαδικά αθλήματα.

Στο ράγκμπι λιγκ, οι πόντοι κερδίζονται έπειτα από το άγγιγμα της μπάλας στο έδαφος, πέρα από τη γραμμή αγγίγματος της αντίπαλης ομάδας, κάτι που ονομάζεται άγγιγμα (try) και αποτελεί τον κύριο τρόπο σκοραρίσματος. Η αντίπαλη ομάδα προσπαθεί να ανακόψει την επίθεση με ανατροπή του παίκτη που μεταφέρει την μπάλα. Εκτός από τα αγγίγματα, οι πόντοι μπορούν να επιτευχθούν και με κλωτσιά της μπάλας προς την εστία της αντίπαλης ομάδας. Έπειτα από κάθε άγγιγμα, η ομάδα που το έχει πετύχει κερδίζει ένα ελεύθερο χτύπημα με σκοπό την επίτευξη τέρματος και την προσθήκη επιπλέον πόντων, κάτι που ονομάζεται μετατροπή. Κλωτσιά για γκολ μπορεί επίσης να δωθεί σε περίπτωση πέναλτι.

Το ράγκμπι είναι αρκετά δημοφιλές άθλημα στη Βόρεια Αγγλία,"Rugby League World Cup 2013 will provide the sport with a true test of its popularity". The Telegraph. Retrieved 23 September 2015 στις πολιτείες της Κουίνσλαντ και της Νέας Νότιας Ουαλίας στην Αυστραλία, τη Νέα Ζηλανδία, νοτιοδυτικά της Γαλλίας και στην Παπούα Νέα Γουινέα, η οποία το έχει ως εθνικό άθλημα. Η ευρωπαϊκή Σούπερ Λιγκ και η αυστραλασιατική Νάσιοναλ Ραγκμπι Λιγκ (NRL), είναι οι διοργανώσεις στις οποίες μετέχουν οι κορυφαίοι σύλλογοι. Το ράγκμπι λιγκ διεξάγεται σε διεθνές επίπεδο, κυρίως από ευρωπαϊκές, αυστραλασιατικές και νησιωτικές χώρες του Ειρηνικού, και τελεί υπό την εποπτεία της Διεθνούς Ομοσπονδίας Ράγκμπι Λιγκ (RLIF). Το πρώτο Παγκόσμιο Κύπελλο Ραγκμπι Λιγκ πραγματοποιήθηκε στη Γαλλία το 1954.https://books.google.com.au/books?id=lpDdBwAAQBAJ&pg=PA254&lpg=PA254&dq=rugby+league+popularity+united+kingdom&source=bl&ots=A9kxJfXizo&sig=PsgU8D3k2Hqw5FgnYsBv2tdldQo&hl=en&sa=X&ei=Vv5uVc_MLsGE8gXziIDIDw&ved=0CCwQ6AEwBDgK#v=onepage&q=rugby%20league%20popularity%20united%20kingdom&f=false

 Παραπομπές 

 Περαιτέρω μελέτη 




Κατηγορία:Ομαδικά αθλήματα
Κατηγορία:Παιχνίδια με μπάλα